PONEDJELJAK, 20. 04. 2020. 6. tjedan nastave na daljinu JUTARNJI TURNUS

Redari : Kristijan Mendeš i Anja Ostojić

***Hrvatski jezik***

Kako sam rekao danas vam dajem zadatke za lektiru. Rok za predaju je 8 dana (PONEDJELJAK 27. 4. 2020. ).

*Upute za vođenje lektire* ***„Pripovijest o dr. Dolittleu“***

1. Naslov romana
2. Ime pisca
3. Glavni lik (ukratko osobine)
4. Napiši tvoje najdraže životinjske likove
5. Glavna mjesta radnje
6. Zbog čega je doktor postao veterinar? ( Objasni u nekoliko rečenica)
7. Tko je doktoru pomagao obavljati kućanske poslove?
8. Napiši **redoslijed pustolovina** koje su doživjeli doktor i životinje kad su stigli u Afriku ( samo važnije )
9. Što si naučio/naučila čitajući roman?
10. Ilustriraj najdraži dio (ako želiš) !

***Priroda i društvo*** NAŠA ŽUPANIJA

Prošli sat smo spominjali granice naše županije te podjelu .

Na karti ste tražili planine, rijeke i otoke. Bili ste jako uspješni. Ne vidim razlog da ne budete i danas.

Danas tražite naselja. Naselja ćemo svrstati u dvije kategorije. To su gradovi i mjesta.

Tražimo ih posebno na otocima, u priobalju i u Zagori. Karta primorskog zavičaja iz udžbenika na strani 30A vam neće biti dovoljna.

Prisjetimo se - priobalje je uski pojas uz more. Proteže se od općine Marina do općine Gradac.

- Zagora se proteže iza priobalnih planina do planina Kamešnice i Dinare.

Na kraju današnjih zadataka prilažem vam tablicu.

Tablicu možeš isprintati ili je nacrtati u bilježnicu te je popuniti. Pokušaj pronaći sve gradove, a upiši po nekoliko mjesta na obali, na otocima i u Zagori.

Nakon toga izaberi jedan grad ( mjesto ) i napiši o njemu nekoliko rečenica .

***Sat razrednika***

Tema videa su osjećaji i učenje.

Ne traje dugo ( niti 8 minuta ), isplati ga se pogledati.

<https://www.youtube.com/watch?v=xpgDP-c1U3Q>

***Tjelesna i zdravstvena kultura***

Nadam se da ste vikend proveli ugodno. Vrijeme nam je išlo na ruku i mogli smo boraviti na zraku. Nadam se da je netko od vas realizirao moj naputak vezano uz istraživanje puta prema selu. Onaj tko je bio blizu realizacije, a nije otišao neka ne bude tužan. Možda već sljedeći vikend ili onaj iza. I učitelj vam je dužan jedan odlazak gore. Nadam se da vas neću lagati.

Do tada budite u svojim domovima, gledajte Školu na trećem, učite uz tv program, vježbajte uz voditelje i njihove goste i ČUVAJTE SE.

TABLICA: Gradovi i naselja u Splitsko-dalmatinskoj županiji

|  |  |  |  |
| --- | --- | --- | --- |
|  | OBALA | OTOCI | ZAGORA |
| GRAD | (6) | (5) | (5) |
| MJESTO |  |  |  |